AFRIKAANSE IDIOME EN GESEGDES (12)
Dis 'n bitter beker om te drink (dis 'n baie onaangename ondervindiing)
Hy moes die beker tot op die bodem ledig (hy moes die hele situasie deurmaak)
Dit was net 'n druppel in die beker (dit was 'n klein bydrae)
Dis darem 'n soet druppel in die beker (iets aangenaams te midde van leed of teenspoed)
Tussen lip en beker is soveel onsekerheid (daar kan nog baie dinge gebeur)
Sy beker loop oor (dit gaan met hom baie goed)
Hy is die beker sonder oor (hy is 'n geslepe persoon)
Dit reën vir die beker (dit reën hard)
Hy spook vir die beker (hy beur met alle mag)
Sy beker is vol (hy kan nie veel meer verdra nie)
Hy speel bekfluit met die mielie (hy eet die mielie vinnig op)
Dis 'n bekkige knapie (vir sy ouderdom raak hy oulike sêgoed kwyt)
Hy beklee 'n goeie amp (hy het 'n goeie werk)
Hy is met gesag beklee (hy is in 'n gesagsposisie)
Die saak is gou beklink (dit is gou en suksesvol afgehandel)
Hy het hom bekoms geëet (hy het homself siek geëet)
Dit sal jou suur bekom (jy sal spyt wees daaroor)
Hy het die saak agter my rug bekonkel (hy het dit op 'n oneerlike manier gedoen)
Hy het die saak agteraf bekook (hy het dit skelm gemanipuleer)
Hy het elke keer 'n bekslag (hy het elke keer 'n gevatte antwoord – so 'n antwoord het dieselfde uitwerking as 'n hou op die mond)
Hy het ontaard in 'n bekvegter (hy veg met woorde)
Ná die derde sopie was hy nie meer bekwaam nie ( ná die derde drankie was hy nie meer nugter nie)
Ons het 792 gaste aanlyn